open-index/open-wikipedia-markdown huggingface dataset:
Finnmark Høyre

**Finnmark Høyre** er partiet Høyres fylkesorganisasjon i Finnmark. 

## Organisasjonshistorie
Høyre ble relativt sent organisert i Finnmark. Det ble organisert konservative foreninger i Hammerfest, Vardø og Vadsø, som utgjorde en egen byvalgkrets, foran stortingsvalget i 1894.

Ved overgangen fra enmannskretser til flermannskretser ved stortingsvalget i 1921 ble det organisert et arbeidsutvalg for Høyre i Finnmark fylkes landdistrikter. Høyre og Frisinnede Venstre samarbeidet ved valgene i 1920- og 1930-årene.

Partivirksomheten opphørte under okkupasjonen (1940–1945), og tvangsevakueringen og nedbrenningen av Finnmark og Nord-Troms førte til at Finnmark Høyre ikke ble reorganisert før 1948.

I februar 2018, i forbindelse med den forestående fylkessammenslåingen, ble Finnmark Høyre slått sammen med Troms Høyre til Troms og Finnmark Høyre. Finnmark Høyre ble gjenopprettet i desember 2023, ettersom fylket ble besluttet delt igjen.

## Ledere
;Ledere i Finnmark Høyre (1948–2018)

*Erling Johannes Norvik 1948–1952
*Sigurd Husand 1952–1957
*Barre Prestbakmo 1957–1961
*H.O. Bach-Gansmo 1961–1966
*Edvard Fløtten 1966–1968
*Per Olsen 1968–1972
*Kjell Wickstrand 1972–1976
*Noralf Nora 1976–1982
*Harald A. Paulsen 1982–1985
*Torger Salamonsen 1985–1990

*Søren Haraldstad 1990–1991
*Torstein Schancke 1991–1993
*Helge Ovanger 1993–1996
*Hans Petter Kvaal 1996
*Birger Westlund 1996–2004
*Robert Gærnæ 2004–2008
*Anne Karin Olli 2008–2012
*Frank Bakke-Jensen 2012–2014
*Jo Inge Hesjevik 2014–2018

;Ledere i Troms og Finnmark Høyre (2018–2023)
*Geir-Inge Sivertsen 2018–2023

;Ledere i Finnmark Høyre (fra 2023)
*Ståle Sæther 2023–d.d.

## Stortingsrepresentanter
Innvalgt for Høyre fra Finnmark stortingsvalgkrets (etablert i 1953):

* Erling Johannes Norvik (1954–1961)
* Erling Norvik (1961–1973)
* Thor Listau (1973–1985)
* Steinar Eriksen (1985–1989)
* Raymond Robertsen (2001–2005)
* Frank Bakke-Jensen (2009–2021)

Frank Bakke-Jensen var statsråd i Erna Solbergs regjering fra 2016 til 2021. Laila Davidsen møtte som vara på Stortinget resten av perioden 2013–2017, mens Marianne Haukland møtte som vara i perioden 2017–2021.

## Referanser
Whip My Hair

***Whip My Hair*** er en sang av amerikanske Willow Smith (født 2000), datter av Will Smith og Jada Pinkett Smith, som ble utgitt 26. oktober 2010 og sangen var hennes debutsingel fra den kommende albumutgivelsen. Sangen var skrevet av Janae Rockwell og Ronald «Jukebox» Jackson, sistnevnte produserte også sangen.

Kort tid etter sangen ble utgitt ble det offisielt annonsert at unge Smith også hadde signert en kontrakt for plateinnspilling med Jay-Z og Roc Nation. Sangen fikk stor oppmerksomhet allerede før den ble utgitt, grunnet foreldrenes berømmelse, og da den ble utgitt nådde den 11.-plass på amerikanske Billboard Hot 100, og blant de topp fem på amerikanske R&B-listen. Den nådde også blant de topp tyve mest solgte på flere utenlandske hitlister. Sangen ble fulgt av en video med et fargerikt konsept hvor Smith gikk i gjennom flere ulike hårfrisyrer. Det ble også gjort en remiks av sangen med tilleggsvokal fra rapperen Nicki Minaj, men det ble ikke utgitt en egen video for denne utgaven.

## Referanser
Kātyāyana

**Kātyāyana** var en indisk sanskrit-grammatiker, matematiker og vedisk prest som levde omkring det 3. århundre f.Kr. er kjent for to verker: *[[Varttika]]* som er en utdypelse av deler av Pāṇinis grammatikk, og Sulba sutras som er en serie av ni tekster om geometri under konstruksjon av altere, med en gjennomgang av rektangler, høyresidede triangler,  romber, etc. Verket av grammatikk er sammen med Mahābhāṣya av Patañjali en sentral tekst i grammatikk-kanonen *vyākarana*, en av de seks Vedāṅgaer som i de 12 århundrene som fulgte var obligatorisk utdannelse for en bramin. 

## Referanser
Eric Kandel

**Eric Richard Kandel** (født 7. november 1929 i Wien) er en østerriksk-født amerikansk nevrolog og nobelprisvinner. Han ble tildelt Nobelprisen i fysiologi eller medisin sammen med landsmannen Paul Greengard og svensken Arvid Carlsson for sine funn om signalsubstanser i nervesystemet. 

## Liv og virke
### Bakgrunn
Eric Kandel ble født som annen sønn av leke- og spillforhandleren Hermann Kandel og hans hustru Charlotte, født Zimels. Etter *[[Anschluss]]* (Nazi-Tysklands overtakelse av Østerrike) i 1938 fikk Eric store problemer i hverdagslivet: I skoleklassen ville ingen andre elever lenger ha noe med ham å gjøre, ettersom han var jødisk. I 1939 emigrerte familien Kandel til USA, da de oppfattet antisemittismen i hjemlandet som mer og mer livstruende. 

Resten av sine grunnskoleår fikk han ved en yeshiva i Flatbush, en bydel i New York, til han i 1944 vekslet over til Erasmus Hall High School i Brooklyn. Der begynte han å interessere seg for historie og litteratur. Der ble han og en annen elev utvalgt av 1400 andre søkere til studiestipender for Harvard University. I 1945 fikk han amerikansk statsborgerskap.

### Forskning
Signalene fra en nervecelle til en annen overføres ved hjelp av ulike signalsubstanser. Signaloverføringer skjer i spesielle kontaktpunkter, synapser. En enkelt nervecelle kan ha tusenvis av kontaktpunkter med andre nerveceller. Arvid Carlsson oppdaget at dopamin er en slik signalsubstans i hjernen, og at dopamin har stor betydning for kontrollen av våre bevegelser. Hans forskning ledet i sin tur til innsikten i at Parkinsons sykdom  forårsakes av dopaminbrist i visse deler av hjernen, og at man kunne få  frem et effektivt legemiddel (L-dopa) mot denne sykdommen.

Paul Greengard oppdaget hvordan dopamin og en rekke andre signalsubstanser utøver sine effekter i nervesystemet. Signalsubstansene påvirker først en reseptor  på cellens overflate. Dette utløser en rekke reaksjoner som påvirker  visse «nøkkelproteiner», som igjen regulerer ulik cellulære funksjoner.  Proteinenes form og funksjon forandres ved at fosfatgrupper tilføres  (fosforylering) eller tas bort (defosforylering). Gjennom denne  mekanismen kan signalsubstansene overføre sine budskap mellom  nerveceller.

Kandel oppdaget siden hvordan synapsenes effektivitet kan forandres og med hvilke molekylære mekanismer dette  skjer. Han viste at synapsenes funksjon er sentrale for læring og  hukommelse. For funnet av en form for korttidsminne spiller proteinfosforyleringen i synapsen en viktig rolle. For at et langtidsminne skal oppstå, kreves dessuten nydanning av proteiner som blant annet fører til at synapsens for og funksjon forandres.

Kandel ble tildelt Albert Lasker Basic Medical Research Award i 1983. I 2011 ble han utnevnt til æresdoktor ved NTNU.

## Referanser


## Eksterne lenker
* 
*
Johannes Solstad

**Johannes Solstad** (født 1930) er en norsk forretningsmann og skipsreder, som særlig har gjort seg bemerket for sin flåte av forsyningsskip til olje- og gassvirksomhet på norsk og utenlandsk sokkel.

Etter å ha arbeidet i Den norske Amerikalinje, der han var styrmann, skipsfører og inspektør, etablerte Solstad i 1964 Solstad Rederi. Sammen med sin bror, Per Gunnar Solstad, utviklet han virksomheten til å bli et av Norges største rederier innen forsyningsskip til offshoresektoren. Rederiet, som drives fra Skudeneshavn på Karmøy, ble børsnotert i 1997. Det har nå navnet Solstad Offshore. Solstad ledet rederiet til 2002, da ledelsen gikk over til sønnen Lars Peder Solstad.

Kongen utnevnte i 1991 Solstad til ridder av 1. klasse av St. Olavs Orden.

## Referanser
Smalbåndpraktvikler

**Smalbåndpraktvikler** (*Falseuncaria degreyana*) er en sommerfugl som tilhører familien viklere (Tortricidae). 

## Utseende
En middelsstor (vingespenn 12-15 millimeter), brun vikler, vingene gjerne med et rosa skjær. Forvingen er temmelig smal og jevnbred. Ved bakkanten har den et skrått, brunt tverrbånd som når omtrent halvveis til forkanten. Vingespissen er noe mørkere enn resten av vingen. Bakvingen er gråbrun, forhjørnet ganske tilspisset.

## Levevis
Larvene utvikler seg på blomster og frøkapsler av torskemunn (*Linaria* spp.) og kjempe (*Plantago* spp.).

## Utbredelse

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/f/falseuncaria_degreyana.html

## Eksterne lenker
*
Bredbåndpraktvikler

**Bredbåndpraktvikler** (*Falseuncaria ruficiliana*) er en sommerfugl som tilhører familien viklere (Tortricidae). 

## Utseende
En middelsstor (vingespenn 12-15 millimeter), rødbrun vikler med smale vinger. Den ligner den beslektede arten smalbåndpraktvikler, mne forvingens brune tverrbånd er tydelig bredere og mer markert. Forvingen er smal og jevnbred, varmt rødbrun, i midten med et bredt, skrått, mørkbrunt tverrbånd, dette når vanligvis fram til framkanten. Båndet er smalt kantet med hvitt på begge sider. Vingens ytterkant er litt mørkere enn resten. Bakvingen er gråbrun, forholdsvis smal, forhjørnet ikke påfallende tilspisset.

## Levevis
Larvene utvikler seg i frøkapsler av kusymre (*Primula vulgaris*), marianøkleblom (*Primula veris*), myrklegg (*Pedicularis* spp.) og gullris (*Solidago virgaurea*). I Norge er den bare funnet i tilknytning til nøkleblom-artene. De voksne viklerne flyr i mai-juni.

## Utbredelse
I Norge er det et gammelt funn fra Akershus, men i nyere tid er den bare kjent fra Vest-Agder, Rogaland og Hordaland der den lever på heier. Arten er bare kjent fra noen få lokaliteter og er vurdert som Direkte truet (EN) på Norsk rødliste for arter fra 2010.

## Referanser




## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/f/falseuncaria_ruficiliana.html
* *Falseuncaria ruficiliana* på UK Moths: http://www.ukmoths.org.uk/show.php?id=4504
* Rødlistevurdering for *Falseuncaria ruficiliana* http://www.artsportalen.artsdatabanken.no/Rodliste2010/Vurdering/Falseuncaria+ruficiliana/30157

## Eksterne lenker
*
Samleting

***Samleting*** er et samlealbum med Ingenting, utgitt i 1998. Albumet lå fire uker på VG-lista og endte med 19.-plass som beste plassering. Dette er det eneste albumet med Michael Ravndal som vokalist.

## Sporliste

# «Dele våre minner» (Ingenting), (*[[Samleting]]*)
# «Gje faen i det» (Ingenting), (*[[Ingenting (album)|Ingenting]]*)
# «Hu va så bra» (Ingenting), (*[[Dill & Dall]]*)
# «Liden» (Ingenting), (*[[Pass ikkje inn]]*)
# «Motorsag» (Ingenting), (*[[Piknik (album)|Piknik]]*)
# «Naboen har party» (Ingenting), (*[[Dill & Dall]]*)
# «Deg eg vil ha» (Ingenting), (*[[Ingenting (album)|Ingenting]]*)
# «Fysj og fei» (Ingenting), (*[[Pass ikkje inn]]*)
# «Aleina» (Ingenting), (*[[Dill & Dall]]*)
# «Fengsla» (Ingenting), (*[[Piknik (album)|Piknik]]*)
# «Hiv positiv» (Ingenting), (*[[Pass ikkje inn]]*)
# «Fru Nille» (Ingenting), (*[[Piknik (album)|Piknik]]*)
# «Røyken min» (Ingenting), (*[[Ingenting (album)|Ingenting]]*)
# «4 mann (å sang)» (Ingenting), (*[[Dill & Dall]]*)
# «Salg i dag» (Ingenting), (*[[Pass ikkje inn]]*)
# «Lera å leva» (Ingenting), (*[[Piknik (album)|Piknik]]*)
# «Toget» (Ingenting), (*[[Dill & Dall]]*)
# «Gammale mann» (Ingenting), (*[[Pass ikkje inn]]*)
# «Kvalsangen» (Ingenting), (*[[Piknik (album)|Piknik]]*)
# «Finn, ikkje ud» (Ingenting), (*[[Dill & Dall]]*)
# «Aldri på TV» (Ingenting), (*[[Pass ikkje inn]]*)
# «Livet er greit» (Ingenting), (*[[Samleting]]*)

## Eksterne lenker
*
Sildesalat

**Sildesalat** er en tradisjonell matrett på nordiske frokostbord, laget av oppskåret spekesild og andre ingredienser. En særlig dekorativ utgave av sildesalaten tilberedes i en bolle og hvelves på et fat, for deretter å bli dekorert med striper eller sektorer av opphakkede grønnsaker i gilde farger. Den dekorerte utgaven var opphavet til kallenavnet «sildesalaten», som ble brukt om *unionsmerket* i norske og svenske flagg i unionstiden.

## Litteratur
* Asbjørnsen, Peter Christen (Clemens Bonifacius – pseudonym): *Fornuftigt Madstel. En tidsmæssig Koge- og Husholdningsbog*. P.F. Steensballe. Christiania 1864, s.167. (Ny utgave 1865, finnes også oversatt til dansk og svensk).
* Erken, Henriette Schønberg: *Stor kokebok for større og mindre husholdninger*, 14. utgave, Oslo 1941, s. 437.
* Hagdahl, Charles Emil: *Illustreret kogebog*, dansk utgave ved André Lütken, Kjøbenhavn 1883, s. 673-674.
* Schulze, M.: *Kogebog*, Kristiania 1895, s. 388.
* Winsnes, Hanna: *Lærebog i de forskjellige Grene af Huusholdningen*, Fjerde opplag, Christiania 1851, s. 351.
Dagfinn Tveito

**Dagfinn Tveito** (født 11. mars 1927 i Søgne, død 5. februar 2015) var en norsk hagemann og direktør i Det norske hageselskap. 

Tveito begynte i  Det norske hageselskap i 1957, da som redaksjonssekretær i *[[Norsk Hagetidend]]*. I 1960 ble han redaktør for bladet og i 1970 ble han hageselskapets direktør, en stilling han hadde til 1990. Tveito fortsatte da i organisasjonen som rådgiver. Tveito utga en rekke bøker og artikler om hagebruk. Han var medredaktør for *Trivsel i hagen: Hageselskapets grunnbok*, som kom i sin første utgave i 1960. Tveito var også kjent for å ha medvirket i et stort antall radio- og fjernsynsprogrammer om hagebruk hos NRK.

Tveito var medlem i kommunestyret i Nittedal.

Kong Harald V utnevnte i 1991 Tveito til ridder av 1. klasse av St. Olavs Orden «for fortjeneste av norsk havebruk.» Han var æresmedlem i Det norske hageselskap og mottok Landbruksdepartementets pris for populærvitenskapelig publisering..  

## Bokutgivelser (utvalg)
* *Trivsel i hagen. Hageselskapets grunnbok*, redaksjon Dagfinn Tveito, Knut Ove Hillestad og Laila Eriksen, to bind, 6. utgave, Oslo: Det norske hageselskap, Grøndahl Dreyer, 1997-1998
* *Blomstrende Sørland*, Oslo: Grøndahl Dreyer, Det norske hageselskap, 1994
* *Hagen blir ny*, Morten Grindaker, Knut Lønø og Dagfinn Tveito, Oslo: Landbruksforlaget, 1992
* *Den Grønne by. Oslo Park- og idrettsvesen gjennom 75 år. 1916-1991*, redaksjon Ida Fossum Tønnesen og Dagfinn Tveito, Oslo: Grøndahl, 1991
* *Fra tomt til hage*, redaktør Dagfinn Tveito, Oslo, 1981
* *Verdt å vite om plantevern*, Jan Gulbrandsen og Dagfinn Tveito, Oslo: Det norske hageselskap, 1980
* *Dyrk selv! TV-hagen 1980*, redaksjon Dagfinn Tveito og Knut Lønø, Oslo: Det Norske hageselskap, 1980
* *Hagen vår. Stell, nytte, hygge*, Pio Larsen og Dagfinn Tveito, 2. utgave, Oslo: Gyldendal, 1980

## Referanser
Piknik (album)

***Piknik*** er et musikkalbum med Ingenting, utgitt i 1994. Albumet lå 5 uker på VG-lista og endte med 12.-plass som beste plassering.

## Sporliste
 
# «Fengsla» (Ingenting)
# «Deppe-rasjon» (Ingenting)
# «Kvalsangen» (Ingenting)
# «Svarte skauen» (Ingenting)
# «Goe tid» (Ingenting)
# «Motorsag» (Ingenting)
# «Har gud glømt meg» (Ingenting)
# «Håvard» (Ingenting)
# «Lera åleva» (Ingenting)
# «Fru Nille» (Ingenting)
# «Jekka deg ner» (Ingenting)
# «Gang bang» (Ingenting)
# «Sova» (Ingenting)
## Medvirkende
### Ingenting
* Kjartan Osmundsen - sang, munnspill, piano, låtskriver
* Tor Jan Møller - bass, låtskriver
* Ove Morten Grødeland - gitar, låtskriver
* Bård Schanche - gitar, låtskriver
* Tom Christian Jensen - trommer, perkusjon, låtskriver
### Øvrige
* Yngve Sætre - piano på *Motorsag*, produsent
* Geir Luedy Andersen - tekniker 
* Erik Eriksson - fotograf
* Tolli - for-og baksidemaleri 
* Kreativ Informasjon - grafisk utforming
Ingenting Live

***Ingenting Live*** er et konsertalbum med Ingenting, utgitt i 2010. Albumet lå 6 uker på VG-lista og endte med 10.-plass som beste plassering.

## Sporliste
### CD 1
# «Guttane»
# «Gammale mann»
# «Toget»
# «Goe tid»
# «Fru Nille»
# «Ikkje kult å være daue»
# «Fysj og fei»
# «Sånn e det»
# «Salg i dag»
# «Dommedag»
# «Fengsla»
# «4 mann (å sang)»
# «Naboen har party»
# «Liden»
# «Gje faen i det»
### CD 2
# DVD
## Medvirkende
### Ingenting
* Kjell Undheim - sang, låtskriver, produsent
* Ove Morten Grødeland - gitarer, låtskriver, produsent 
* Bård Schanche - gitarer, låtskriver, produsent
* Tor Jan Møller - bass, låtskriver, produsent
* Stene Osmundsen - trommer, perkusjon, låtskriver, coverdesign, produsent 
### Øvrige
* Karianne Arntzen - sang på *Det einaste*
* Hans Ole Kristiansen - tekniker, miksing 
* Inge Riska - miksing 
* Björn Engelmann - mastering 
* Kari Aarhus Dolmen - fotograf 
* Kai Helliesen Ravnås - filming 
* Knut Vegard Fosse - filming 
* Thomas Voilås - filming 
* Audun Halvorsen - filming 
* Jon Arne Tjelta - filming 
* Matthias Oppedal - filming
* Tormod Aas - filming
Charles Adkins

**Charles Adkins** (1932–1993) var en amerikansk bokser som deltok i de olympiske leker 1952 i Helsingfors.

Adkins ble olympisk mester i boksing under OL 1952 i Helsingfors. Han vant vektklassen, lett weltervekt opp til 63,5 kg. Han beseiret Bruno Visintin fra Italia i semifinalen og sovjetiske Viktor Mednov i finalen. 
## OL-medaljer
*  1952  Helsingfors -  **Gull** i boksing, lett weltervekt, menn  USA

## Referanser


## Eksterne lenker
*
7 (Unni Wilhelmsen-album)

***7*** er et musikkalbum med Unni Wilhelmsen, utgitt den 7. juni 2010. Albumet lå 2 uker på VG-lista og endte med 19.-plass som beste plassering.

## Sporliste

# «Revolving Door»
# «Space Opera»
# «Delirium Park»
# «Pedestrian Slow»
# «Rain from Blue Skies»
# «Orange»
# «Secret»
# «Lucky»
# «Both Sides Now»
# «Forslag til drøm»

## Kilder
*
Arne Arnesen (ambassadør)

**Arne Arnesen** (født 15. februar 1928 i Moss, død 17. desember 2010 i Oslo) var en norsk diplomat og politiker (Arbeiderpartiet).

Arnesen studerte statsvitenskap ved Universitetet i Oslo fra 1949. I årene 1951–1953 tok han M.A.-graden i internasjonale forhold ved University of Minnesota. Dette ble etterfulgt av to års doktorgradsstudier. Han ble tatt opp som aspirant i Utenriksdepartementet i 1955.

Etter aspirantkurset var han fra 1957 til 1960 stasjonert ved FN-delegasjonen i New York. Deretter tjenestegjorde han i to år ved Norges ambassade i Rabat i Marokko. I 1964 ble Arnesen byråsjef i politisk avdeling i UD med FN som ansvarsområde.

I 1973 ble han utnevnt til statssekretær i Utenriksdepartementet og i september 1975 utnevnt til direktør for NORAD for seks år, en stilling han innehadde til 1982 da han ble utnevnt til ambassadør til Kina, ved Norges ambassade i Beijing. I 1987 ble han utnevnt til statssekretær i Gro Harlem Brundtlands andre regjering.

Arnesen var Norges ambassadør til Danmark ved Norges ambassade i København i tiden 1990–1995.

I 1991 ble Arnesen utnevnt til kommandør av St. Olavs Orden og samme året fikk han storkorset av Dannebrogordenen.

## Eksterne lenker
* 
*  «Arne Arnesen» i *Norsk biografisk leksikon*
Til meg

***Til meg*** er et musikkalbum med Unni Wilhelmsen, utgitt den 30. oktober 2006. Albumet lå 1 uke på VG-lista og endte med 15.-plass som beste plassering.

2006 Til Meg () 
Albumet ble hovedsakelig innspilt i Fett Studio, samt Lydmølla Studio. Det ble produsert av Unni Wilhelmsen,  og Ole Jørn Myklebust, samt  («Goliat»). Albumet ble mikset av Ulf Holand i Lydlab og utgitt på St. Cecilia Music. Alle låter skrevet av Unni Wilhelmsen og Terje Borg, unntatt «Goliat» skrevet av Unni Wilhelmsen, Terje Borg og Ulf Nygaar.

## Sporliste
# «Prikkedøden»
# «Natta sola»
# «Goliat»
# «Prinsessesangen»
# «Sang om noe som har hendt»
# «Slike»
# «Rødt hjerte»
# «Lyser gult»
# «Til meg»
# «Fingerbøl»

## Musikere
* Unni Wilhelmsen
* 
* Ole Jørn Myklebust
* 
* 
* 
* Børge Petersen-Øverleir
* 
* 
* 
* Fritz Wepper
* Trygve Seim
* 
* Jarle Bernhoft
* 
* Peter Nielsen
* 
* Jørn Øien
* Katten Purre
Norvel Lee

**Norvel LaFollette Ray Lee** (født 22. september 1924 i Eagle Rock i Virginia, død 19. august 1992 i Bethesda i Maryland) var en amerikansk bokser som deltok i de olympiske leker 1952 i Helsingfors.

Lee ble olympisk mester i boksing under OL 1952 i Helsingfors. Han vant vektklassen, lett tungvekt opp til 81,0 kg. Han beseiret Harry Siljander fra Finland i semifinalen og argentinske Antonio Pacenza i finalen.

Han vant en bronsemedalje i lett tungvekt under de Panamerikanske leker 1951 i Buenos Aires for USA.
## OL-medaljer
*  1952  Helsingfors -  **Gull** i boksing, lett tungvekt, menn  USA

## Referanser


## Eksterne lenker
*
Reinsdyret Rudolf (TV-film)

***Reinsdyret Rudolf*** (originaltittel: *Rudolph the Red-Nosed Reindeer*) er en amerikansk dukkefilm fra 1964 produsert av Rankin/Bass for TV-kanalen NBC. Filmen er basert på den amerikanske julefortellingen om Reinsdyret Rudolf og er en blanding av musikal- og eventyrfilm. Tadahito Mochinaga var ansvarlig for animasjonen.

Filmen har blitt vist hver jul på amerikansk TV siden 1964. På NBC frem til 1971, og på CBS fra 1972. I 1969 produserte Rankin/Bass tegnefilmen *[[Frosty the Snowman (film)|Frosty the Snowman]]*, som også har vært blitt vist hver jul på amerikansk TV.

Filmen ble sendt på NRK første gang i jula 1965. Den ble også sendt jula 1968, 1980, 1981, 1983, 1984 og 1985.

## Sammendrag
Sam the Snowman forteller en historie som finner sted i Christmastown på Nordpolen, fire år før den store snøstormen som nesten avlyste julen. Donner, julenissens ledende reinsdyr, og hans kone har født reinsdyret Rudolph. De blir overrasket over å oppdage at Rudolph ble født med en rød-glødende nese. Julenissen forteller Donner at Rudolph sannsynligvis aldri kan komme på slede-laget på grunn av nesen hans. Donner bestemmer seg for å skjule sønnens nese ved å dekke den med gjørme, slik at Rudolph kan passe inn sammen med de andre reinsdyrene.

Neste år er Rudolph med på reinsdyr-spillene, hvor unge rådyr skal lære å fly, og de håper på å bli oppdaget av julenissen som fremtidig slede-vakt. Rudolph møter et kvinnelig reinsdyr som heter Clarice, som hjelper Rudolph med å fly. Men når han feirer sammen med de andre bukkene, spretter Rudolphs falske nese av. De andre reinsdyrene legger merke til dette, og reinsdyret Coach Comet utviser ham. Rudolph møter Hermey, en alv som ønsker å begynne som tannlege, i stedet for å produsere leketøy ved Julenissens verksted.

De møter Yukon Cornelius, en prospektor som har brukt livet sitt på å lete etter gull eller sølv. De må løpe fra et avskyelig snø-monster, og havner ved "Island of Misfit Toys" hvor uvelkomne eller uønskede lektøy bor sammen med en bevinget løve som kalles for King Moonracer. Tre år går, og Rudolph er nå en ung hjort. Han vender endelig hjem, og oppdager at foreldrene og Clarice har forsøkt å lete etter ham. Men det avskyelige snø-monsteret har tatt Clarice, og treffer Ruldolph med en stalaktitt. Hermey, Clarice og Donner forsøker også å hjelpe til med å redde dem.

## Skuespillere
* Burl Ives som Sam the Snowman
* Larry Mann som Yukon Cornelius
* Billie Richards som reinsdyret Rudolph
* Paul Soles som Hermey
* Stan Francis som Julenissen / King Moonracer
* Alfie Scopp som Fireball.
* Janis Orenstein som Clarice
* Paul Kligman som Donner / Coach Comet
* Carl Banas som en alv. 
* Corinne Conley som Dolly / Mrs. Donner.
* Peg Dixon som Mrs. Claus.

## Referanser


## Eksterne lenker
* 
* ''Rudolph, the Red-Nosed Reindeer'' at Keyframe: The Animation Resource
* A detailed story of the Rankin/Bass special
* Character Arts' official licensee site for Rudolph the Red-Nosed Reindeer licensing
* publicity photo of Burl Ives with Rudolph and Snowman puppets
Steve Guttenberg

**Steve Guttenberg** (født 24. august 1958 i Brooklyn, New York) er en amerikansk skuespiller og komiker fra USA. Han var godt kjent på 1980-tallet, etter en rekke roller i flere store Hollywood-filmer, deriblant *[[Cocoon]]*, *[[Three Men and a Baby]]* og *[[Politiskolen (film)|Politiskolen]]*.

## Liv og virke
### Bakgrunn
Han var sønn av Ann Iris (født Newman), og Jerome Stanley Guttenberg, en elektroingeniør. Han var i en på familie på fem som inkluderte hans to søstre. Han fikk en jødisk oppdragelse og vokste opp i North Massapequa, New York, hvor han ble uteksaminert fra Plainedge High School i 1976. Han gikk deretter på The Juilliard School, State University of New York i Albany, og til slutt på University of California i Los Angeles.

### Karriere
Etter å ha gjort ferdig studiene sine hadde han flere opptredener på Broadway, hvor han blant annet ble tildelt hovedrollen i oppsetningen Prelude to a Kiss og  The Comedy. Han var også på scenen i Londons West End, hvor han spilte i The Boys Next Door. Guttenberg dukket også opp på TV. Hans TV-filmer inkluderer den kritikerroste Miracle on Ice (1981), Race the Wind (1980), Something for Joey (1977) og den kontroversielle filmen The Day After (1983) som omhandlet en eventuell atomkrig og følgende av en slik krig.

Guttenberg spilte hovedrollen i den kortlivede sitcom`en Billy på 1970-tallet. Dette var før han ble ordentlig anerkjent som en profesjonell skuespiller. I 1980 spilte han i en Coca-Cola-reklame der han spilte en som prøvde å hjelpe en ikke-engelsk-talende kvinne som hadde motorstopp med bilen sin. De deler et felles bånd i sin kjærlighet til Coca-Cola. 1980 var Guttenberg en stjerne i regissør Nancy Walker sin film Can't Stop the Music som var en semi-selvbiografisk film om discogruppen The Village People.

Den sjette årlige Golden Wagon Film Festival hedret Steve Guttenberg i 2008 med en Tony Randall Lifetime Achievement Award for sitt arbeid i underholdningsbransjen, så vel som for hans mange og sjenerøse innsats på forskjellige området innen samfunnet. The Tony Randall Lifetime Achievement Award ble opprettet som en hyllest til den første Golden Wagon honoree. Prisen blir gitt til skuespillere som har gjort mye for underholdningsindustrien 

Guttenberg er involvert i frivillig arbeid for å bedre mulighetene for bostedsløse og for unge mennesker. Han har skapt Guttenhouse, et leilighetskompleks han finansiert for å imøtekomme unge mennesker etter deres oppgradering fra status som fosterbarn. Han er også frivillig ambassadør for The Entertainment Industry Foundation, en veledighetsorganisasjon i Hollywood. Guttenberg har dedikert mye av fritiden sin på forskjellige veldedige aktiviteter for barn og ungdom som f.eks. Friends of the Children, The Starlight Foundation og Entertainment Industry Foundation. Han er også en surfer, golfspiller og ifølge ham, selv en hengiven hundeeier.

## Referanser


## Eksterne lenker
*
Hurricane’s Eye

***Hurricane's Eye*** er et musikkalbum med Unni Wilhelmsen, utgitt i 2003. Albumet lå 8 uker på VG-lista og endte med 2.-plass som beste plassering.

Albumet ble innspilt hos Kjetil Saunes i Høytoglavt Studio og produsert av Kjetil Saunes. Alle låter er skrevet av Unni Wilhelmsen, unntatt «3 choices» skrevet av Unni Wilhelmsen og Espen Jørgensen, «Autumn Dawning» skrevet av Unni Wilhelmsen og Terje Borg, «Humbly for her» skrevet av Unni Wilhelmsen og Kjetil Saunes. Albumet ble gitt ut på St. Cecilia Music.

## Sporliste

# «Hurricane's Eye»
# «Don't Ask Me Why»
# «Sober»
# «3 Choices»
# «Hope's Tune»
# «Striking»
# «Humbly for Her»
# «Peruvian Silver»
# «Everyone's Honesty»
# «Autumn Dawning»

## Musikere
* Unni Wilhelmsen
* Kjetil Saunes
* 
* 
* 
* Sigmund Groven
* Eivind Aarset

## Eksterne lenker
*
Jasmine Guy

**Jasmine Guy** (født i 10. mars 1962) er en amerikansk skuespiller, sanger og danser. 

Hun er best kjent for sin hovedrolle som Whitley Gilbert i TV situasjonskomedien *A Different World* og som Roxy i *Dead Like Me*. Han var sønn av en afrikansk-amerikansk far og en portugisisk amerikansk mor, Guy ble oppvokst i det velstående historiske Collier Heights-området i Atlanta, Georgia, der hun deltok på den tidligere Northside Performing Arts High School (som fusjonerte med North Fulton High School for å danne North Atlanta High School). Morens navn er Jaye Rudolph, og hennes far, William Guy, var pastor i Friendship Baptist Church of Atlanta. Senere studerte hun dans og drama på Alvin Ailey American Dance Center i New York City 1981.

Under spillingen av A Different World, ga hun ut sitt første selvtitulerte debutalbum i 1990, noe som ga støtet til tre av hennes singler: "Try Me", "An Another Like My Lover", og "Just Wanna Hold You." Våren 2006, holt Jasmine Guy en tale for avgangsklassen ved The University of North Carolina ved Chapel Hill, og hun avslørte at hun planla å spille inn sitt andre musikkalbum. Hun kommenterte at av alle de forskjellige bransjene innen underholdningsindustri, så var musikkbransjen så absolutt den verste bransjen. Hun skal produsere sitt nye album på egen hånd og ikke gjennom noe større plateselskap.

Hun giftet seg med kjæresten Terrence Duckett i 1998. Paret fikk ett barn sammen, en jente som heter Imani, født i 1999. 8. april 2008, rapporterte kjendisbladet People at skuespilleren og hennes mann gjennom nesten 10 år ble skilt på grunn av uforsonlige forskjeller og uoverensstemmelser mellom dem. Jasmine Guy var også en god venn av den drepte rapperen Tupac Shakur, som hun møtte gjennom hennes spilling av filmen A Different World.

Guy hadde en hovedrolle i Dead Like Me, en Showtime-serie som gikk mellom 2003 og 2004. Hun spilte karakteren Roxy Harvey i 23 episoder, og hun spilte hovedrollen i filmen Dead Like Me: Life After Death, som ble utgitt i 2009. Guy dukket også opp i serien The Vampire Diaries som karakteren Sheila "Grams" Bennett, som var en heks og bestemor til hovedpersonen Bonnie (spilt av Katerina Graham).

## Referanser


## Eksterne lenker
* 
*
Andrew Lincoln

**Andrew Lincoln** (født som Andrew James Clutterbuck 14. september 1973 i London, England) er en britisk skuespiller, kjent for sine roller i TV-seriene *This Life* og *The Walking Dead*.

Han gjorde sin første opptreden på TV-skjermen i en episode av Drop the Dead Donkey. Han spilte også rollen som Mark i filmen *Love Actually* og Jonathan i den franske filmen *Heartbreaker*. Han spiller også hovedrollen i AMC's TV-serie *The Walking Dead*, basert på tegneserien med samme navn.

Lincoln er sønn av en sørafrikansk sykepleier som mor og faren var en britisk sivilingeniør. Han vokste opp i Hull, og flyttet til Bath i en alder av ti år. Etter å ha forlatt Beechen Cliff School, studerte han ved Royal Academy of Dramatic Arts (RADA), hvor han endret sitt navn fra Clutterbuck til Lincoln. Hans bror som heter Richard Clutterbuck jobber som rektor ved St Laurence School i Bradford on Avon. Den 10. juni 2006 giftet han seg med Gael Anderson, datter av musiker Ian Anderson, kjent fra  rockebandet Jethro Tull. Parets første barn, en datter, ble født 10. september 2007.

## Referanser


## Eksterne lenker
*
Slåpetornvikler

**Slåpetornvikler** (*Neosphaleroptera nubilana*) er en sommerfugl som tilhører familien viklere (Tortricidae). 

## Utseende
En liten til middelsstor (vingespenn 12-14 millimeter), bredvinget, grå vikler. Den mangler helt påfallende fargetegninger. Forvingen er mørkt gråbrun med litt mørkere, utydelige tverrbånd. Bakvingen er ensfarget mørk gråbrun.

## Levevis
Larven lever på slåpetorn og hagtorn, blant sammenspundne blader. De voksne sommerfuglene flyr i juli.

## Utbredelse
I Norge er den utbredt langs kysten av Østlandet og Sørlandet.

## Referanser




## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/n/neosphaleroptera_nubilana.html
* *Neosphaleroptera nubilana* på UK Moths: http://www.ukmoths.org.uk/show.php?id=5407

## Eksterne lenker
*
Disconnected (Unni Wilhelmsen-album)

***Disconnected*** er det fjerde studioalbumet til Unni Wilhelmsen, utgitt i 2001. Albumet lå 2 uker på VG-lista, med 31.-plass som beste plassering.

Disconnected ble innspilt i Øya Studio. Espen Jørgensen produserte åtte av de ni låtene på albumet. Spor 9, «Niagara», ble spilt inn i Studio Studio og produsert av Ronnie Le Tekrø og Knut Bøhn. Unni Wilhelmsen har skrevet alle låtene og albumet ble utgitt av Universal Music.

## Sporliste

# «Homewrecker»
# «Lay Myself Down»
# «Sea of Faces»
# «Truth Be Told»
# «Up Destiny's Sleeve»
# «5th Floor (From the Street)»
# «Little Mouse Me»
# «Heavenly Bodies»
# «Niagara»

## Musikere
* Unni Wilhelmsen
* 
* 
* 
* Johnny Skalleberg
* William Hut
* Ronnie Le Tekrø
* 
* 
* 
* Tore Wildhauer
* 
* Dag Stokke

## Eksterne lenker
*
Helle Vaagland

**Helle Vaagland** (født 1970) er en norsk journalist, feminist og programleder. Hun har vært ansatt i NRK i flere år, blant annet som journalist, programleder, vaktsjef og fra 2022 som redaksjonssjef i Kulturavdelingen.

Vaagland startet karrieren som spaltist og sakprosaanmelder i Klassekampen. Fra 1999–2002 jobbet hun som redaksjonssjef i Natt og Dag.

I 2002 ble hun ansatt i NRK. Under tiden her var hun programleder for kulturprogrammene *[[Safari (TV-program, 2002)|Safari]]* og ''Nasjonalgalleriet'' på NRK TV. Hun var også vaktsjef i talkshowet *[[Store Studio (TV-program)|Store Studio]]* og redaksjonsleder i talkshowet *[[Selskapet]]*. For P2 lagde hun radiodokumentarene "Fjorten år og fargeblind" og "Feministen og pornografen".

I 2015 gikk hun til stillingen som redaksjonssjef i D2 (Dagens Nærings­livs fredagsmagasin). Deretter ble hun ansatt som seksjonsleder for formidling ved Deichman Bjørvika. I 2022 gikk tilbake til NRK og til stillingen som redaksjonssjef i Kulturavdelingen.

Hun fikk mye blest i media i september 2010 etter å ha sendt et bilde av seg selv på Twitter i kun undertøyet. Bildet kom på førstesiden av *[[Verdens Gang]]*. Stuntet var en reaksjon på at Marianne Aulie publiserte et bilde der hun poserte med neddratt trusestrikk og innsugde kinn. på Vaaglands parodibilde viser hun bevisst frem bilringene på magen, og ville slå et slag for den naturlige kvinnekroppen. Bildet ble tatt på do i NRK. Selv sa hun om bildet: «Bildet mitt viser hvordan en normal kropp ser ut, og den enorme oppmerksomheten viser hvor unormalt det er med bilder av slike kropper i media».

I 2008 utgav hun boka *Heia mamma!* sammen med Anne Lindmo. Boka handler om graviditet, fødsel og livet i småbarnsfamilien.

## Privatliv
Vaagland har to barn og er gift med Bård Torgersen.

## Referanser
Back In the Blonde

***Back In the Blonde*** er et musikkalbum med Unni Wilhelmsen, utgitt i 2000. Albumet lå 4 uker på VG-lista og endte med 14.-plass som beste plassering.

Albumet ble innspilt i New Orleans hos Jim Watts i Clovet St. Studio. Det ble produsert av Malcolm Burn og gitt ut Universal Music. Alle låter skrevet av Unni Wilhelmsen, unntatt «Long black dress» og «For the lonely ones» skrevet av Unni Wilhelmsen og Espen Jørgensen.

## Sporliste

# «St. Cecilia»
# «Blaming You»
# «Obituary»
# «Lisa's Morning»
# «Current Position»
# «Fortune Friday»
# «For the Lonely Ones»
# «Little Indian»
# «Long Black Dress»
# «Driving Through Fall»
# «Lip»

## Musikere
* Unni Wilhelmsen
* 
* 
* 
* 
* 

## Eksterne lenker
*
Frostvikler

**Frostvikler** (*Exapate congelatella*) er en sommerfugl som tilhører familien viklere (Tortricidae).

## Utseende
Arten ligner ikke på andre viklere, dette vises blant annet på at det latinske artsnavnet slutter på "-*ella*", som er vanlig for småsommerfugler bortsett fra viklere, ikke på "-*ana*" som vanlig for viklere. Hunnen har svært reduserte vinger, bakvingene er helt borte, forvingene redusert til spisse stumper. Hannen er en ganske stor (vingespenn 18-25 millimeter) og slank vikler, og kan minne om en mindre versjon av den helt ubeslektede arten vintermåler (*Alsophila aescularia*). Forvingen er lang og smal, lysgrå med spredte, hvite skjell. Det er en mørkbrun, firkantet flekk midt i vingen nær framkanten, og en mindre, kommaformet flekk litt lenger ute i vinge, dessuten et par kommaformede, mørke flekker foran nær spissen. Bakvingen er bred og tynn, gråhvit med gråbrune årer.

## Levevis
Larvene lever på mange ulike busker, mellom sammenspundne blader. Hannene flyr fra september til desember, og er en av de siste sommerfuglene på vingene. Som hos mange andre sommerfugler som er aktive i den kalde årstiden, er hunnene ikke flygedyktige, men kryper rundt på vegetasjonen der de sender ut feromoner som lokker til seg hanner.

## Utbredelse

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/e/exapate_congelatella.html
* *Exapate congelatella* på UK Moths: http://www.ukmoths.org.uk/show.php?id=2737

## Eksterne lenker
*
Sam Lloyd

**Sam Lloyd** (1963–2020) var en amerikansk skuespiller og musiker. Han spilte advokaten Ted Buckland i den amerikanske komediedramaserien *[[Scrubs]]*.

Lloyd studerte ved Syracuse University før han ble skuespiller. Han var nevø av filmstjernen Christopher Lloyd, som er kjent fra *[[Tilbake til fremtiden]]*-filmene, og hans far var også skuespiller. Han og Christopher Lloyd hadde begge to gjesteroller i TV-serien *[[Malcolm i midten]]*; Sam var en boligadvokat og Christopher var hovedpersonen Hals far. De to gjestet også serien *[[Presidenten (TV-serie)|Presidenten]]*.

I tillegg til å være skuespiller var han sanger, og han var medlem av a cappella-gruppen The Blanks, som også hadde mange opptredener i serien *Scrubs* under navnet The Worthless Peons (også kjent som Ted's Band). Han spilte også bass i musikkgruppen The Butties.

## Referanser


## Eksterne lenker
* 
* 
*
Definitely Me

***Definitely Me*** er et musikkalbum med Unni Wilhelmsen, utgitt i 1997. Albumet lå 26 uker på VG-lista og endte med 5.-plass som beste plassering.

Albumet er innspilt hos Alar Suurna i Oslo Lydstudio og produsert av Bugge Wesseltoft. Alle låter skrevet av Unni Wilhelmsen, unntatt «The thread» skrevet av Espen Jørgensen, og «Grey Encounter» skrevet av Unni Wilhelmsen, Marius Brovold, Tor Haugsnes.

## Sporliste

# «Feel It»
# «Grey Encounter»
# «Story of Last Night»
# «Anything 'Bout June»
# «Maybe (I've Been Thinking)»
# «The Thread»
# «Growing Process»
# «Perfectly Allright»
# «Message»
# «Journey»
# «Sorry»
# «Wanna-Be-Song»

## Musikere
* Unni Wilhelmsen
* Bugge Wesseltoft
* Kyrre Sætran
* Tore Wildhauer
* 
* 
* 
* 
* 
* 
* 

## Eksterne lenker
*
Danny Drinkwater

**Daniel Noel «Danny» Drinkwater** (født 1990) er en engelsk tidligere fotballspiller.

Han ble kalt opp til Englands herrelandslag i fotball for første gang 17. mars 2016.

Drinkwater har tidligere vært på utlån fra sin moderklubb Manchester United til , ,  og .

## Referanser


## Eksterne lenker
*
«Prinds Christian Frederik» (skip)

**«Prinds Christian Frederik»** var et linjeskip i den dansk-norske marine. Skipet ble bygget ved Orlogsværftet på Nyholm i København og ble sjøsatt i oktober 1804.

I 1806 og deler av året etter fungerte skipet som kadettskip og gikk på tokt i Nordsjøen og Østersjøen. I andre halvår i 1807 var det på seilas og patrulje i dansk-norsk farvann sammen med linjeskipet «Lovise Augusta».  18. september stevnet en britisk flåtestyrke inn på Østre Havn i Kristiansand for å bemektige seg skipet.  Etter massiv ildgiving fra Christiansholm festning ble angrepet slått tilbake.

I begynnelsen av 1808 var «Prinds Christian Frederik» i Norge og leverte blant annet forsyninger til hæren. I mars samme år ble skipet kommandert til å beskytte overføringen av tropper ved Storebælt.

21. mars ble skipet innhentet av en større britisk flåtestyrke under slaget ved Sjællands Odde.

Den 23. mars ble «Prinds Christian Frederik» satt i brann da ilden nådde kruttdepotet og skipet sprang i luften.

64 mennesker omkom og 126 ble såret.

Øverstkommanderende på skipet under trefningen ved Sjællands Odde var Carl Vilhelm Jessen.

Sjømennene som omkom ble begravet i en fellesgrav ved Odden kirke og noen år senere ble det reist et minnesmerke over de falne.

## Annet

«Prinds Christian Frederik» var oppkalt etter Christian Frederik, den senere kong Christian VIII.

Skipet er mye benyttet som modell til votivskip i danske kirker.

## Referanser


## Kilder
*«Prinds Christian Frederik» hos Navalhistory
*Slaget ved Sjællands Odde hos Navalhistory
*«Prinds Christian Frederik»
You Are the One

***You Are the One*** er en EP med a-ha, utgitt i 1988.

## Sporliste

# «You Are the One» (7" Remix)
# «Scoundrel Days» (LP-versjon)
# «Out of Blue Comes Green» (LP-versjon)
Vårvikler

**Vårvikler** (*Tortricodes alternella*) er en sommerfugl som tilhører familien viklere (Tortricidae). 

## Utseende
Arten ligner ikke på andre viklere, dette vises blant annet på at det latinske artsnavnet slutter på "-*ella*", som er vanlig for småsommerfugler bortsett fra viklere, ikke på "-*ana*" som vanlig for viklere.
Det er en ganske stor (vingspenne 19-23 millimeter) og slank vikler, forvingene er ganske smale, grå eller brune med et mørkere tverrbånd, av og til er hele den ytre delen mørkere. Bakvingen er blekbrun med mørkere årer. Den ligner på hannen av frostvikler (*Exapate congelatella*), men flyr om våren, ikke om høsten.

## Levevis
Larvene lever først og fremst på eik (*Quercus* spp.) men kan også spise andre løvtrær og busker. De voksne sommerfuglene flyr i løvskog fra februar (dette helst i sørligere strøk) til tidlig i mai.

## Utbredelse
I Norge ser det ut til at utbredelsen følger eikas utbredelse, med hovedtyngden på Sørlandet.

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/t/tortricodes_alternella.html
* *Tortricodes alternella* på UK Moths: https://web.archive.org/web/20111208011416/http://ukmoths.org.uk/show.php?id=1710

## Eksterne lenker
*
I Call Your Name (a-ha)

**I Call Your Name** er en sang av den norske gruppen ''a''-h''a''. 

Sangen dukket først opp på albumet *[[East of the Sun, West of the Moon]]* den 22. oktober 1990. Den er skrevet av Magne Furuholmen og Paul Waaktaar-Savoy, og fremført av a-ha med Philip Todd på saksofon og Martin Ditcham på slagverk.

## Utgivelser
I tillegg til å ha vært tredjesporet på *East of the Sun West of the Moon*, dukket den også opp som  en egen single og EP, både på vinyl og CD den 3. desember 1990. Singlen nådde en 37.-plass i Tyskland, 28. i Nederland og 44. i Storbritannia.

### 7": Warner Bros.
# "I Call Your Name" - 4:54
# "The Way We Talk" - 1:30

### 12": Warner Bros.
# «I Call Your Name» - 4:54
# «The Way We Talk» - 1:30
# «The Blood That Moves The Body» - 4:05

### 7": Warner Bros.
# «I Call Your Name» - 4:54
# «The Sun Always Shines on T.V.» - 5:08
# «Hunting High And Low» - 3:44
# «The Blood That Moves the Body» - 4:05
* Denne ble utgitt som «Limited Edition E.P.»

### CD: Warner Bros.
# «I Call Your Name» - 4:54
# «The Way We Talk» - 1:30
# «The Blood That Moves the Body» - 4:05

## Referanser
Raschs vei (Oslo)

**Raschs vei** (1–89, 2A–102)
i Oslo starter fra Kongsveien på Holtet, Bekkelagshøgda. Veien går først sørøstover, deretter østover opp til platået ved Karlsrud og ender som blindvei (men med gangveiforbindelse til enden av Gisles vei).

Veien har sin opprinnelse i en skogsvei for Hellerud gård, nevnt første gang i 1867. Veien ble da kalt Hellerudveien. I 1888-89 ble det anlagt en vei fra nåværende Ekebergveien opp til eiendommen «Utsikten» (ved dagens Utsynsveien). I 1890 kjøpte Johan Rasch en stor eiendom i området, og fikk retten til veien opp fra Ekebergveien. Han kjøpte ytterligere eiendom i 1898 og anla vei videre oppover til det som i dag er Skogholtveien. Videre kjøpte Johan Rasch gården Nordre Hellerud også i 1898, og fikk dermed veigrunn helt fra Ekebergveien til det som i dag er Bernt Knudsens vei. Denne veien fra Holtet til Nordre Hellerud gård er da en av de eldste veiene i området.

Veien ble senere avstått til kommunen, men ikke uten rettsstrid. Veien ble senere forlenget forbi Karlsrud og ned til Abildsø og fikk navnet Raschs vei. I dag ender veien som blindvei, men har gangveiforbindelse både mot Gisles vei og over Europaveien til Abildsø.


Fil:Raschs vei 1961 OB.K0011.jpg|Raschs vei ved Karlsrud 1961


## Referanser


## Kilder
*
Gul skyggevikler

**Gul skyggevikler** (*Eana osseana*) er en sommerfugl som tilhører familien viklere (Tortricidae). Denne dagaktive arten, som har et litt ubstemmelig utseende, er trolig den tallrikeste vikler-arten i Norge.

## Utseende
En ganske stor (vingespenn 16-23 millimeter), smalvinget vikler. Forvingen er ensfarget bortsett fra spredte, mørke skjell og varierer i farge fra gulhvitt til lysbrunt, de fleste eksemplarene er ganske bleke. Vingeårene er hvite og står fram som lyse streker i vingene. Bakvingen er gråbrun, ytterkanten knapt innbuktet bak spissen.

## Levevis
Larven lever inne i et silkerør og kan spise mange ulike slags planter, både gress, urter og mose.
Den flyr om dagen i juni-august og besøker gjerne blomster. Arten forekommer ofte i slike mengder at man ser flere individer på hver blomst. Den er vanligst på enger og heier, men finnes også høyt opp i fjellet.

## Utbredelse
Den er utbredt over hele Norge.

## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe/Norsk Institutt for Skogforskning. ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/e/eana_osseana.html
* *Eana osseana* på UK Moths: https://web.archive.org/web/20120615015653/http://ukmoths.org.uk/show.php?id=714

## Eksterne lenker
*
Reservestridsproviant

**Reservestridsproviant**, vanligvis forkortet **RSP**, er en type hermetisert mat laget for det Det norske forsvaret.

Hovedingrediensene er storfekjøtt, svinekjøtt, flesk og erter. Innholdet er spiselig i minst 20 år etter produksjonsdato i lufttett beholder. Forsvaret sluttet å kjøpe inn RSP i 1995, og gikk over til å benytte mer moderne frysetørrede feltrasjoner fra Drytech.

Opp i gjennom årene har RSP fått en rekke humoristisk mente kallenavn: *Død mann på boks* (mest vanlig), *Tysker på boks*, ***R'''ester av '''S'''prengt '''P'''ersonell'', ***R**ester av **S**tridende **P**ersonell'' og ***R*'e**s**irkulert **p**ersonell''.

## Litteratur
*
Frosty the Snowman (film)

***Frosty the Snowman*** er en amerikansk tegnefilm fra 1969 produsert av Rankin/Bass for TV-kanalen CBS. Filmen er basert på den kjente sangen "Frosty the Snowman" (kjent i Norge som Snømannen Kalle). Den ble produsert av de samme folkene som lagde dukkefilmen *[[Reinsdyret Rudolf (TV-film)|Reinsdyret Rudolf]]* (1964). Begge filmene har blitt vist hver jul på amerikansk TV. Animasjonen var ved Steve Nakagawa og Paul Coker Jr.

Denne tegnefilmen ble sendt på NRK i romjula 1980 og romjula 1981 under tittelen *Rulle snemann*.

## Handling
I en skole på julaften ansetter læreren en uheldig tryllekunstner kalt professor Hinkle for å underholde elevene til en julefest. Etter å ha mislykket med ett triks, kaster han hatten sin i avsky. Deretter spretter hatten av søppelbøtta og frigjør kaninen hans, kalt Hocus Pocus. Elevene får deretter friminutt, og barna leker i snøen hvor de bygger en snømann. Etter å ha foreslått flere navn, kaller en jente som heter Karen ham Frosty. Kaninen Hocus Pocus hopper ut av skolen med hatten, men hatten flyr sin vei i vinden før Karen plasserer hatten på hodet til Frosty - og bringer snømannen til live. 

Snømannen feirer sammen med barna, men føler at temperaturen stiger, og frykter at han kommer til å smelte. Barna foreslår deretter å sette snømannen på et tog til Nordpolen, og de har parade gjennom byen på vei til en jernbanestasjon. Dette sjokkerer de andre innbyggerne i byen, inkludert en politibetjent som ved et uhell svelger sin egen fløyte i alt oppstyret. Når toget fortsetter nordover, merker Frosty at Karen blir kaldere og kaldere. 

Når godstoget stopper for å la et passasjertog passere, forsøker de å finne et sted som kan varme Karen. Men professor Hinkle følger etter dem for å få tilbake hatten sin. Hocus overbeviser noen skogsdyr om å bygge et bål for Karen. I frykt for at hun fremdeles ikke kan overleve lenge nok i det kalde været, spør Frosty hvem som kanskje kan hjelpe dem. De blir enige om å lete etter julenissen. Hocus går deretter på jakt etter ham, samtidig som Hinkle møter Frosty og Karen. En konfrontasjon oppstår når han forsøker å få tak i hatten til Frosty.

## Skuespillere
* Jackie Vernon som snømannen Frosty
* Jimmy Durante som seg selv / forteller.
* June Foray som Karen
* Greg Thomas som en av Karen's venner.
* Billy De Wolfe som Professor Hinkle
* Paul Frees som Julenissen.

## Referanser


## Eksterne lenker
* 
* *[http://www.cbs.com/specials/frosty/ Frosty the Snowman]* at CBS.com